ΓΡΑΠΤΗ ΕΡΩΤΗΣΗ E-1597/01

υποβολή: Klaus-Heiner Lehne (PPE-DE) προς την Επιτροπή

(1 Ιουνίου 2001)

Θέμα: Απάντηση της Ευρωπαϊκής Επιτροπής στη γραπτή ερώτηση Ε-0194/01 σχετικά με τη σιδηροδρομική γραμμή Eiserner Reich

Στις 19 Απριλίου 2001 η Ευρωπαϊκή Επιτροπή απάντησε στη γραπτή ερώτηση Ε-0194/01,(1) η οποία αφορούσε την επανάληψη των διεθνών εμπορευματικών μεταφορών στην ιστορική σιδηροδρομική γραμμή Ijzeren Rijn.

Η εν λόγω απάντηση προκαλεί τις ακόλουθες ερωτήσεις:

1. Συμμερίζεται η Ευρωπαϊκή Επιτροπή την άποψη της ολλανδικής κυβέρνησης, κατά την οποία το τμήμα της σιδηροδρομικής γραμμής Eiserner Reich που βρίσκεται σε ολλανδικό έδαφος, εμπίπτει στο πεδίο εφαρμογής των οδηγιών αριθ. 92/43/ΕΟΚ(2) και 79/409/ΕΟΚ(3) του Συμβουλίου;

2. Πώς κρίνει η Ευρωπαϊκή Επιτροπή τη δυνατότητα εφαρμογής των οδηγιών 92/43/ΕΟΚ και 79/409/ΕΟΚ ως προς το τμήμα της γραμμής Eiserner Reich που βρίσκεται σε γερμανικό έδαφος;

3. Συμμερίζεται η Ευρωπαϊκή Επιτροπή την άποψη ότι και το τμήμα επί γερμανικού εδάφους χρήζει εξέτασης ως προς τις επιπτώσεις που έχει η λειτουργία του για το περιβάλλον, μετά την επανάληψη διεθνών εμπορευματικών μεταφορών τέτοιου εύρους;

(1) ΕΕ C 261 E της 18.9.2001, σελ. 60.

(2) ΕΕ L 206 της 22.7.1992, σελ. 7.

(3) ΕΕ L 103 της 25.4.1979, σελ. 1.

Απάντηση της κας Wallstrm εξ ονόματος της Επιτροπής

(25 Ιουλίου 2001)

Το τμήμα του σιδηροδρόμου του 'Iron Rhine' (Σιδηρούς Ρήνος) που βρίσκεται στο έδαφος των Κάτω Χωρών εμπίπτει εν μέρει στο πεδίο εφαρμογής της οδηγίας 79/409/ΕΟΚ(1) και της οδηγίας 92/43/ΕΟΚ(2), δεδομένου ότι μπορεί να έχει επιπτώσεις στο 'Meinweg' και στο 'Weerter en Budelerbergen'. Οι συγκεκριμένες περιοχές έχουν χαρακτηριστεί ζώνες ειδικής προστασίας σύμφωνα με την οδηγία 79/409/ΕΟΚ και οι Κάτω Χώρες τις έχουν επίσης προτείνει ως τόπους κοινοτικής σημασίας σύμφωνα με την οδηγία 92/43/ΕΟΚ.

Η Επιτροπή παραπέμπει το Αξιότιμο Μέλος στην απάντησή της στη γραπτή ερώτηση E-496/01 πουπεβλήθη από τον κ. de Roo(3).

Όπως σημειώνει η Επιτροπή στην προαναφερθείσα απάντηση, η επαναλειτουργία του Σιδηρού Ρήνου αποτελεί αυτή τη στιγμή αντικείμενο συζητήσεων, αλλά δεν έχει ακόμη ληφθεί καμία απόφαση. Απουσία πληροφοριών σχετικά με τα συγκεκριμένα χαρακτηριστικά του εν λόγω έργου, η Επιτροπή δεν είναι σε θέση να προσδιορίσει εάν κατά την άποψή της η Γερμανία έχει ή όχι τηνποχρέωση διεξαγωγής μελέτης περιβαλλοντικών επιπτώσεων δυνάμει της οδηγίας 85/337/ΕΟΚ(4) του Συμβουλίου, όπως τροποποιήθηκε από την οδηγία 97/11/ΕΚ(5) του Συμβουλίου. Για περαιτέρω πληροφορίες σχετικά με το νομικόπόβαθρο στο εν λόγω πλαίσιο, η Επιτροπή παραπέμπει το Αξιότιμο Μέλος του Κοινοβουλίου στην απάντησή της στη γραπτή ερώτηση E-496/01.

(1) Οδηγία 79/409/ΕΟΚ του Συμβουλίου της 2ας Απριλίου 1979 περί της διατήρησης των άγριων πτηνών.

(2) Οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων, καθώς και της άγριας πανίδας και χλωρίδας.

(3) ΕΕ C 318 E της 13.11.2001, σελ. 67.

(4) Οδηγία 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, ΕΕ L 175 της 5.7.1985.

(5) Οδηγία 97/11/EC του Συμβουλίου της 3ης Μαρτίου 1997, ΕΕ L 73 της 14.3.1997.